Na my mening is die liefde ‘n wilsbesluit. Wanneer die verliefdheid oor is en jy agterkom dat jou maat ook net ‘n normale mens met foute is, kies jy om hom of haar nog steeds lief te hê. Al lyk sy/hy nie meer so jonk, jeugdig, vaartbelyn soos hy/sy gelyk het toe julle getroud is nie.
Ag, natuurlik is daar altyd klein skaafwerkies en verander ons tog oor tyd, maar liefde is om te besef dat jy nie regtig die ander persoon kan verander nie en hom dan lief te hê, net soos hy is.
Liefde kom nie vanself nie maar is soos ‘n klein plantjie wat elke dag versorg moet word. Kyk jy mooi daarna, word dit ‘n pragtige, gesonde, groot plant. Verwaarloos jy dit, gaan dit kwyn en later sterf.
Mooi gestel, Toortsie! Partykeer, dink ek , is die werk om dit aan die lewe te hou, net te veel vir party mense. En vir ander- so maklik dat dit nie werk is nie.